- jen
                                             dom
afsagt den 9. februar 2011.
      h-82-09
      rathlau berg & co. v/niels-henrik kristensen
      (advokat jørgen lykkegård)
      mod
      pressol schmiergeräte gmbh
      (advokat niels kjellegaard jensen)
indledning
tvisten i denne sag angår størrelsen af sagsøgeren, rathlau berg & co. v/niels henrik kri-
stensens (herefter rathlau berg) krav mod pressol schmiergeräte gmbh (herefter pressol) i
anledning af, at rathlau berg i april 2009 blev opsagt som pressols handelsagent i danmark.
påstande
rathlau berg har nedlagt påstand om, at pressol tilpligtes at betale i alt 70.470,16 eur med
procesrente af 6.381,59 eur fra den 1. august 2009 og af 63.845,14 eur fra sagens anlæg den
13. oktober 2009.
                                                  -2-
rethlau berg har opgjort det påståede beløb som summen af provision for april 2009 (6.381,59
eur), efterprovision (7.275,00 eur), erstatning for manglende opsigelsesvarsel (18.644,59 eur),
goodwill-godtgørelse i henhold til handelsagentlovens § 25 (37.629,98 eur) samt et beløb på 539
eur for pressols manglende betaling af renter og omkostninger i forbindelse med rathlau
bergs advokats inkassobrev af 31. august 2009 vedrørende pressols manglende betaling af
provision for 1. kvartal 2009. pressol betalte et beløb svarende til hovedstolen inden udløbet
af fristen i inkassobrevet.
pressol har nedlagt påstand om frifindelse mod betaling af et af retten fastsat mindre beløb
end det påstævnte.
pressol anerkender rathlau bergs provisionskrav på 6.381,59 eur vedrørende april 2009 og
er enig med rathlau berg i, at rathlau berg havde krav på seks måneders opsigelse. pressol
har ikke indsigelser mod rentekravet i henhold til rathlau bergs inkassobrev af 31. august
2009, som pressol kan tiltræde forrentes som et hovedstolskrav.
parterne
pressol er en familieejet virksomhed i sydtyskland, etableret i 1910’rne, hvis drift består i
produktion og salg af mere end 2.500 forskellige produkter, herunder pneumatiske og hy-
drauliske artikler, tanke, dieselpumper og koblinger mv. til industri, landbrug, værksteder,
tankstationer (fx påfyldningspistoler). i sagen omtales bl.a. produktserier, benævnt ”fmt”
og ”mobimaster”. pressol leverer til ca. 15.000 aftagere i ca. 80 lande. rathlau berg er et dansk
agenturfirma, som blev stiftet i 1967 af den nuværende indehaver niels-henrik kristensens
far. på tidspunktet for opsigelsen af parternes samarbejde i 2009 havde rathlau berg også
andre agenturer end pressol.
parternes samarbejde, der på opsigelsestidspunktet i 2009 havde bestået i 42 år, hvilede ikke
på et skriftligt aftalegrundlag. der er enighed om, at handelsagentloven finder anvendelse
med hensyn til samarbejdet. rathlau bergs provisionssats som agent var aftalt til 10 % af
pressols omsætning i danmark.
                                                 -3-
sagens øvrige oplysninger
ny indberetningsordning
i et brev af 8. december 2008 til rathlau berg, underskrevet af stefanie zimmer og admini-
strerende direktør yann müller, meddelte pressol, at pressol fra og med januar 2009 ønskede
at indføre månedlige skemaindberetninger fra handelsagenterne til pressol. det er oplyst, at
et tilsvarende brev også blev sendt til pressols øvrige agenter. indberetningerne skulle bl.a.
angive månedens gennemførte kundebesøg, planlagte kundebesøg og nye kundeemner og
sendes til pressol hver den femte i den efterfølgende måned. den nye ordning havde ifølge
brevet til formål at intensivere samarbejdet med agenter og kunder. der er til sagen fremlagt
rathlau bergs månedsrapport for marts 2009, hvor der under rubrikken for gennemførte
kundebesøg er anført navne på 8 besøgte virksomheder, herunder bl.a. ”grene” *chr. c.
grene a/s], med stikordsbemærkninger ud for hver enkelt virksomhed. der var ingen angi-
velser i datorubrikkerne. under rubrikken planlagte besøg var angivet 6 virksomheder, her-
under ”grene”, ”sanistaal” og ”kn beholderfabrik”. besøgene var i 3 tilfælde planlagt til
april, 1 til juni og 2 til august. under rubrikken om nye kundeemner var anført 6 virksomhe-
der, herunder ”sanistaal” og ”kn beholderfabrik”. ud for alle virksomhederne havde rath-
lau berg anført oplysende stikordsbemærkninger i de fortrykte rubrikker hertil.
kn beholderfabrik
af en besøgsrapport *”besuchsbericht”+, udarbejdet af pressol vedr. et møde hos kn behol-
derfabrik den 10. marts 2009, fremgår det bl.a., at kenneth nielsen deltog som ”geschäfts-
führer” for kn beholderfabrik, og at pressol var repræsenteret af yann müller, sales mana-
ger david fekete og niels henrik kristensen, rathlau berg. i rapporten omtales kn behol-
derfabrik og pressol præsentationsmæssigt. af rapportens ”fazit” fremgår, at drøftelserne
har været meget interessante, og at kontakten mellem virksomhederne kan udvikle sig vir-
kelig hurtigt og føre en betragtelig omsætning med sig. pressol skulle ifølge rapporten efter-
følgende sende bl.a. diverse katalogmateriale samt tilbud vedrørende ”mobimaster
tanks” og ”fmt produkte”. af rapporten fremgår yderligere bl.a.:
       …
       [kn beholderfabrik] beherrscht jetzt 70 % des dänisches markets im tank-bereich.
       …
                                                 -4-
       tanks werden i dänemark, island und faroer inseln verkauft.
       [kn beholderfabrik] ist der grösste tankvertrieber in dänemark.
       es gibt ausser [kenneth nielsen] keinen weiteren verkaufsleiter; d.h. er kümmert sich
       selbst um die kunden und besucht diese.
       …
       [kn beholderfabrik] beschäftigt ungefähr 45 – 60 mitarbeiter.
       …
       pressol ist für [kenneth nielsen] sehr interessant.
       …
       [kenneth nielsen] ist am mobimaster sehr interessiert!
       …”
den 16. marts 2009 afgav pressol et 72 sider langt tilbud til kn beholderfabrik. i tilbudsma-
terialets første side, underskrevet af stefanie zimmer, er rathlau berg angivet som ”sales re-
presentative”. tilbuddet indeholdt udover salgs- og leveringsbetingelser en oplistning af til-
budspriser på 59 produktmodeller og endvidere en stor mængde produktspecifikationer.
opsigelse
i en e-mail af 8. april 2009 fra yann müller opsagde pressol samarbejdet med rathlau berg.
yann müller henviste bl.a. til, at ”die aktuelle witschaftslage” havde tvunget pressol til at fo-
retage en fuldstændig omstrukturering af sin organisation, og at pressol havde brug for
mange flere kunder. pressol henviste yderligere til, at pressol i årevis havde stillet krav om,
at rathlau berg skaffede flere kunder, og at antallet af månedlige besøg ikke svarede til mere
end to dages arbejde. pressol fremsatte samtidig et tilbud om betaling af 37.001,04 euro sva-
rende til pressols beregning af rathlau bergs gennemsnitlige provision for de forudgående 5
år (2004-2008). beløbet ville rathlau berg modtage sammen med den næste provisionsbeta-
ling i maj 2009, og samarbejdet med pressol ”endet dann mit dem 30.04.2009”. pressol bekla-
gede ”diese überraschende massnahme”, som man på grund af den aktuelle situation så sig
tvunget til. opsigelsen blev senere sendt til rahlau berg som brev, dateret den 17. april 2009.
i en e-mail af 17. april 2009 pålagde pressol rathlau berg at ophøre med at have kundekon-
takter. pressol gentog betalingstilbuddet, idet det blev anført: ”alternativen sind nicht vor-
gesehen”.
                                                  -5-
i en e-mail af den 13. maj 2009 til yann müller rejste niels-henrik kristensen krav om beta-
ling af 95.564 euro og henviste bl.a. til, at han havde krav på et opsigelsesvarsel til 31. okto-
ber 2009. i e-mailen, hvor yann müllers gennemsnitsberegning for de forudgående år tiltræ-
des med en mindre korrektion, henvistes udover omsætningen fra sanistål og grene til kn
beholderfabrik, som ”vor ostern hat … gross bestellt, und später hat er weitere bestellungen
für seine neugebaute pressollager bestellt. und weil er auch werbkataloge nach alle ölge-
sellschaften geschickt hat, war es deine eigene meinung, dass kn beholderfabrik meine dk-
umsatz verdobbelt wollen”.
salgsrelaterede omkostninger
i et bilag af 29. januar 2010 har reg. revisor kim bay opgjort rathlau bergs ”salgsrelaterede
omkostninger” (porto, telefon og autodrift) for perioden 31. maj – 31. oktober 2008 til
20.534,14 kr. og for samme periode i 2009 til 28.746,43 kr.
omsætningstal – pressol. provisionstal – rathlau berg.
af en omsætningsoversigt for perioden 2000 – 2008, specificeret for hver enkelt af pressols
kunder i disse år, fremgår, at pressols samlede salg i danmark i 2000 var 205.323 eur. tallet
for 2006 var 407.932 eur, for 2007 418.291 eur og 2008 433.361 eur.
vedrørende pressols omsætning i de skandinaviske lande 2007 - 2009 er der fremlagt føl-
gende oversigt:
for perioden april – oktober 2009 har pressol fremlagt en oversigt, af hvilken det fremgår, at
pressol har leveret til 11 kunder i danmark – for i alt 260.133,24 eur. den største af kun-
                                                -6-
derne var i den periode kn beholderfabrik med et køb på 93.272 eur, og den næststørste
var chr. c. grene med 66.019 eur. virksomheden sanistål var ikke nævnt på listen.
en opgørelse, udarbejdet af rathlau berg, viser rathlau bergs månedlige provisionsindtæg-
ter for perioden maj 2008 til og med april 2009. tallet for april 2009 var 6.381,59 eur, baseret
på pressols opgørelse over indkomne ordrer.
rathlau berg har til illustration af omfanget af samarbejdet mellem kn beholderfabrik og
pressol fremlagt udskrifter fra 2010 (ca. 150 sider) fra kn beholderfabriks hjemmeside med
produktpræsentationer mv., herunder med hensyn til mobimaster-serien.
forklaringer
niels henrik-kristensen [nhk]har forklaret, at han har arbejdet for rathlau berg i ca. 20 år
med eneansvar de sidste 12 år. han har overtaget virksomheden fra sin far, der grundlagde
den i 1967. i hele perioden har rathlau berg været pressols danske agent. samarbejdet med
pressol har altid været godt, og han har selv kun fået ros for sin indsats. han har tidligere
haft kontor ude i byen, men har nu kontor hjemme i sit nye hus. rathlau berg havde i 2009
fire andre agenturer. pressol var rathlau bergs største agentur og udgjorde alene halvdelen
af virksomheden.
hans kontakt hos pressol var norbert kern, der hos pressols havde ansvaret for skandina-
vien, men norbert kern forsvandt ud af billedet i 2007, hvilket han udtrykte stor beklagelse
over. rathlau berg fik derefter, dvs. fra 2008, yann müller som kontakt. pressol begyndte nu
at give udtryk for, at der skulle ske noget mere i danmark, og der kom krav om besøgsrap-
porter, også på mundtlig basis. pressol ville gerne sælge flere ”fmt”-produkter. markedsfø-
ringen af disse startede vist nok i 2007. det var på det tidspunkt vanskeligt at sælge pressols
pumper, som var væsentligt dyrere end andre producenters, så opgaven var ”op ad bakke”.
alligevel lykkedes det ham at opnå stigende omsætning, idet han formåede at udbygge de
eksisterende kunder. da finanskrisen kom, valgte virksomhederne imidlertid at sælge ud af
lagrene – og alligevel synes han selv, at han formåede at holde en fornuftig omsætning.
                                                -7-
nhk kender sit marked særdeles godt, og han havde ikke brug for indberetningsrappor-
terne som motivationsfaktor. han sidder på ingen måde bare stille og venter, men han står
på den anden side ikke ude på kundernes lager og tæller op. han besøger kunder og ringer
til dem for at skabe interesse for pressols produkter, herunder de nye produkter. han kan
ikke være på landevejen hele tiden, og kunderne ønsker heller ikke besøg i tide og utide,
men vil meget gerne præsenteres for nyheder. hvis han bare lå på sofaen, ville kunderne
næppe have været så glade for ham, som de var. han havde et betydeligt kontorarbejde,
herunder med hensyn til ekspedition af tilbud og kontakt til pressol. reklamationer gik gen-
nem ham, og han videreformidlede herefter disse til pressol. bestilte varer gik ikke igennem
ham, men direkte til kunden.
han nåede vist at udarbejde 3 skemaindberetninger inden opsigelsen. med henvisning til det
fremlagte skema er det ikke rigtigt, at der ikke havde været kundebesøg. der har ganske en-
kelt ikke været måneder, uden han har besøgt pressol-kunder. måske man skulle have haft
de øvrige rapporter med for at se sammenhængen. det kan da godt være, at han har fejlud-
fyldt skemaet.
han gjorde sig store anstrengelser for at sælge mobimaster- og fmt-produkter. da han, efter
at have opsporet muligheden på internettet, den 9. februar 2009 tog kontakt til kenneth niel-
sen fra kn beholderfabrik, udtrykte denne straks interesse i komplementærvarer og smøre-
udstyr til sine kunder. det var ikke fra yann müller, at han havde fået idéen til at rette hen-
vendelse til kn beholderfabrik. yann müller havde tidligere sagt, at hvis nhk stødte på en
interessant ny kunde, ville yann müller gerne deltage, og han spurgte derfor kenneth niel-
sen, om et møde med deltagelse af yann müller kunne være en mulighed, men kenneth ni-
elsen ønskede at have kontakt med nhk alene først. mødet, der fandt sted den 18. februar
2009, blev derfor alene holdt mellem kenneth nielsen og ham selv. mødet forløb rigtig godt.
kn beholderfabrik havde en spansk leverandør af smøreudstyr, men pressol var totalleve-
randør og kunne opfylde kn beholderfabriks behov for et samlet produktprogram. kenneth
nielsen var herefter interesseret i et nyt møde, hvor også yann müller var med. et sådant
blev afholdt den 10. marts 2009. også david fekete fra pressol deltog. ham havde han ikke
mødt før. kort efter mødet skulle kenneth nielsen og yann müller deltage i samme messe i
                                                 -8-
england, hvor de skulle tale videre. efter mødet fik kn beholderfabrik sendt katalogmateri-
ale, og han blev ved kopi af e-mail korrespondance mellem pressol og kn beholderfabrik
holdt orienteret om forløbet. han skulle løbende stå til rådighed.
han var i telefonisk kontakt med kenneth nielsen på et tidspunkt for at forhøre sig om en
sending, som kn beholderfabrik skulle have før påske. nhk havde ikke selv modtaget no-
get herom. kenneth nielsen oplyste, at han havde sendt ordren direkte til pressol og bemær-
kede, at det skulle gå stærkt. kenneth nielsen henviste nhk til at kontakte hans bror, kar-
sten nielsen, og dér få en kopi af, hvad der var bestilt. det lykkedes dog ikke, og han ringede
derfor til pressol for at forhøre sig, om pressol havde modtaget ordren, hvilket man bekræf-
tede, men man kunne ikke finde den. han har aldrig modtaget kopien.
da han dagen før påske den 8. april 2009 modtog opsigelsen, var han overrasket, uforstående
og skuffet. den gav ikke mening, og han forstod ikke sammenhængen. det samarbejde, som
pressol og kn beholderfabrik kort efter etablerede, var, som de fremlagte udskrifter fra kn
beholderfabriks hjemmeside illustrerer, meget veludbygget. kn beholderfabrik har næsten
alle pressols produkter. som det fremgår af omsætningsoversigten for april – oktober 2009
solgte pressol for 93.272,56 eur til kn beholderfabrik, hvilket må betegnes som en vanvittig
god start. det havde tidligere været på tale, at chr. c. grene skulle være eneforhandler på
mobimaster, men da chr. c. grene ikke kunne leve op til pressols krav om at aftage mindst
400 stk. om året, svarende til en omsætning på minimum 160.000 eur, blev det ikke til no-
get. nu er kn beholderfabrik så blevet eneforhandler af mobimaster, hvilket imødekom,
hvad pressol eftersøgte.
med hensyn til kunden sanistål a/s havde der været indgående drøftelser, som ikke ud-
møntede sig i nye ordrer. yann müller havde også deltaget i drøftelserne og bl.a. haft en
samtale med produktchef flemming johansen. selv havde han haft et halvt års indledende
manøvrer med virksomheden om priser og produkter med krydsreferencer, og der var op-
nået accept af begge dele. han havde længere drøftelser med yann müller, der havde for-
ventninger og forhåbninger om, at sanistål kunne starte op lige før sommeren 2009, men det
                                                 -9-
hele blev ikke til noget, da sanistål, der var en gældstynget virksomhed, ikke mente at kunne
tage nye produkter ind.
yann müller deltog også i forhandlingerne med chr. c. grene, som ikke tidligere havde af-
taget dieselpumper. i de hele taget gjorde finanskrisen det svært at sælge dyre produkter.
chr. c. grene var interesseret i produkterne, men de skulle have en ny lagerhal, før de kun-
ne aftage nye produkter. han havde selv en forventning om, at de ville aftage nye produkter
fra pressol, når deres lager var tomt.
han husker ikke præcist, i hvilken anledning han fik e-mailen fra yann müller om ikke at
kontakte kunderne, men han blev fortsat kontaktet af gamle kunder, og han har i den anled-
ning videreformidlet kontakten til pressol. han får den dag i dag opkald og interesserede e-
mails fra gamle kunder. han henviser hver gang til pressol. hans første henvendelse til pres-
sol efter opsigelsen var hans e-mail af 13. maj 2009. den omkostningsopgørelse, som er udar-
bejdet af revisor kim bay, er en rimelig rettesnor. hans omkostninger var i 2009 endnu stør-
re, så han mener ikke, at har ikke sparet noget. efter opsigelsen forsøgte han at finde nye
agenturer. det drejer sig om hans levebrød. det er lykkedes ham at finde 3 nye agenturer,
men han har ikke haft nogen indtægt på disse i opsigelsesperioden. slet ikke. markedet skul-
le først bearbejdes. han var desuden i en prøveperiode interesseret i at se, om han over-
hovedet kunne ”skabe hul igennem”. hans tanke var at benytte samme kunder, som han i
forvejen havde god kontakt til. der er ikke konkurrencemæssige problemer i forhold til pres-
sol. han har også forsøgt at bruge en del af den frigjorte tid efter opsigelsen til en øget ind-
sats på de øvrige agenturer, som han havde på opsigelsestidspunktet. dette har medført en
vis øget indtjening på disse, dog langt fra nogen eksplosion.
yann müller har forklaret, at han er direktør hos pressol, hvor han har været siden 2002. si-
den 2004 har han været salgsansvarlig på verdensplan, også for danmark. norbert kern var
tidligere gennem 18 år ansvarlig for bl.a. danmark. vidnet overtog danmark sammen med
hele skandinavien ultimo 2007, og han noterede sig i den forbindelse, at markedspotentialet
ikke blev udnyttet. der var store muligheder i danmark, og han havde selv eller via fru
zimmer jævnligt kontakt, såvel mundtligt som skriftligt, med den danske agent om disse
                                                - 10 -
muligheder, som f.eks. kunne ligge i salg til olieselskaber, landbrug, smøremiddelvirksom-
heder og industrielle kunder. produktmulighederne lå ikke mindst i tanke og de nye fmt-
dieselpumper. vedrørende disse pumper blev der sendt kataloger ud til landerepræsentan-
terne, og produktprogrammet blev drøftet mellem norbert kern og repræsentanterne. der
var ikke en egentlig oplæring af repræsentanterne, men de blev tilbudt bistand og at blive
ledsaget på besøg til gamle og nye kunder.
vidnet tilbød flere gange at tage med niels-henrik kristensen på kundebesøg og yde assi-
stance, men muligheden blev benyttet alt for lidt. som tiden gik, blev det sværere for vidnet
at opnå besøgsaftaler, idet rathlau bergs kundekontakter blev færre. den forklaring, som
vidnet fik, var, at kunden ikke havde tid eller ikke var til stede. der var endog 2-3 tilfælde,
hvor vidnet måtte flyve hjem igen, uden at der var holdt møde.
ultimo 2008 indførte pressol et månedligt indberetningssystem. der havde siden 2005 været
et sådant system for pressols egne ansatte repræsentanter, men nu blev det indført også for
pressols agenter. han blev meget overrasket, da han så rathlau bergs rapport for marts 2009,
hvor der f.eks. alene var planlagt 3 kundebesøg i april 2009. andre agenter aflægger i gen-
nemsnit 5-7 kundebesøg pr. dag.
det var pressols medarbejder stefanie zimmer, der fandt frem til kn beholderfabrik, og hun
gav denne mulighed videre til rathlau berg og tog ikke selv kontakt til virksomheden. det
var niels henrik kristensen, der havde det første møde med kenneth nielsen hos kn be-
holderfabrik, og 2-3 uger senere deltog vidnet sammen med niels henrik kristensen og da-
vid fekete fra pressol i et møde med kenneth nielsen. mødet formede sig som en præsenta-
tion af pressol, og mulighederne for et samarbejde blev drøftet. der var på mødet stor fokus
på produkter. det var mest vidnet selv, der førte ordet. efter mødet talte vidnet flere gange
med kenneth nielsen, som ikke ønskede, at kontakten gik gennem agenten. kenneth nielsen
oplyste, at han havde været irriteret over, at rathlau berg ikke havde forberedt ham ordent-
ligt til mødet, og at han ikke havde fået at vide, hvem der ville møde fra pressol. niels hen-
rik kristensen havde bare sagt, at der kom to personer fra pressol. kenneth nielsen gav også
udtryk for, at niels henrik kristensen ikke havde det store produktkendskab. der var efter-
                                               - 11 -
følgende daglig kontakt mellem pressol og kenneth nielsen over telefonen og via e-mail. det
var ham selv og stefanie zimmer, som havde denne kontakt.
kn beholderfabrik begyndte at bestille varer fra pressol i marts eller april. dette orienterede
han ikke rathlau berg om. at han undlod dette, skyldtes, at kenneth nielsen havde sagt, at
han ønskede direkte kontakt med pressol. vidnet havde ikke orienteret niels henrik kri-
stensen om dette. kontakten uden om rathlau berg skyldtes ikke, at pressol ønskede at spare
provision. pressol betaler gerne provision. hvis opgaverne udføres af agenten, har vidnet jo
selv mindre arbejde.
på opsigelsestidspunktet den 8. april 2009 havde kn beholderfabrik afgivet sine første or-
drer. årsagen til opsigelsen var en blanding af flere ting, bl.a. udviklingen på kundefronten,
hvor nogle kunder faldt fra, og andre bestilte mindre, rathlau bergs indberetninger og ken-
neth nielsens bemærkninger.
hvis man betragter skemaet med omsætningstallene for skandinavien for årene 2007 - 2009,
kan man, når de årlige prisstigninger på mellem 3 – 6 % tages i betragtning, allerhøjst sige, at
der i danmark har været tale om stabilitet. den økonomiske krise rammer jo ikke kun i
danmark. i øvrigt var 2007 et rigtigt godt år for pressol, og 2008 var også godt, mens 2009
var svært i en del lande på grund af krisen. der var tale om en generel tendens. de gode tal
fra finland skyldes, at pressol selv bearbejdede markedet og skaffede kunder. tilbagegangen
i norge skyldtes, at agenten ikke længere følte sig så motiveret. han var på vej på pension og
havde forsøgt at sælge forretningen. i sverige har man skaffet nye kunder, og agenten i sve-
rige har højnet sin motivation og accepteret pressols nye strategi. pressol har ikke opsagt an-
dre agenter.
kn beholderfabrik er ikke det eneste danske firma, som kan generere omsætning hos pres-
sol. efter at han selv overtog skandinavien på grund af nedgangen, er omsætningen steget.
for finland er tendensen for 2010 således 7-800.000 eur. sanistål, som havde været kunde
gennem nogle år, købte imidlertid ikke i 2009/2010. der er heller ikke blevet solgt fmt-pum-
                                                - 12 -
per til chr. c. grene, selvom der er gjort forsøg herpå, og selvom de havde forsøgt at bevæge
rathlau berg i den retning. der var vist problemer med lagerkapaciteten hos chr. c. grene.
henvendelsen af 17. april 2009 til rathlau berg om ikke længere at kontakte kunder skete på
baggrund af, at fru zimmer fortalte vidnet, at rathlau berg fortsat var i kontakt med pressols
kunder.
formålet med at holde rathlau bergs betaling for 1. kvartal 2009 tilbage var, at dette kvartal
skulle indgå i en samlet aftale. der stod jo ikke noget i rathlau bergs indberetning for marts.
da vidnet så rathlau bergs e-mail af 13. maj 2009 med et krav på 95.564 euro, indså han, at
der ikke kunne indgås en aftale.
kenneth nielsen har forklaret, at han er direktør i kn beholderfabrik, som driver virksom-
hed med salg af pumper, tanke, udstyr mv. til benzin- og olieindustrien, bl.a. i norge, sve-
rige og island. virksomheden har 35-40 ansatte og har både egne producerede produkter og
produkter udefra. virksomheden er eneforhandler for pressol på nogle områder; på andre
områder er den det ikke. han blev i februar 2009 kontaktet telefonisk af niels henrik kri-
stensen, som oplyste at have nogle produkter, som han gerne ville vise vidnet. der blev i fe-
bruar afholdt et møde, hvor han fortalte om produkterne. konklusionen var, at kn behol-
derfabrik var en så stor kundemulighed, at niels henrik kristensen måtte kontakte tysk-
land. kn beholderfabrik havde et ønske om et bredt program. i et efterfølgende møde den
10. marts 2009 deltog også yann müller. på dette møde skete en gensidig præsentation af
virksomhederne, og bl.a. spørgsmålet om eneforhandling med hensyn til mobimaster-pro-
dukterne blev drøftet. pressol var interesseret i at få en topforhandler i danmark, og det end-
te med, at kn beholderfabrik blev udpeget hertil. den 16. marts 2009 sendte pressol et tilbud
med en række priseksempler. der var herefter flere møder i tyskland og endvidere et på en
messe i england. møderne blev afholdt uden deltagelse af rathlau berg, hvis tekniske viden
og produktkendskab var for ringe. det var ham selv, der frabad sig agentens deltagelse. det
skyldtes ikke noget personligt og var i første omgang ikke for at få mere konkurrencedygtige
priser, men for at få den nødvendige tekniske og faglige ekspertise. også kn beholderfa-
briks ordrer gik direkte til pressol. i perioden april 2009 og året ud købte kn beholderfabrik
                                               - 13 -
pressol-produkter for ca. 200.000 eur. første ordre, som var på 23.550 eur, var lige om-
kring den 2. april 2009, og herefter kom ordrerne i en løbende proces hver uge eller hver fjor-
tende dag. der var ingen aftale om minimumsafsætning, og han fik ikke rabatter, men han
forventede konkurrencedygtige priser. kn beholderfabrik fører, som det fremgår af virk-
somhedens hjemmeside, i dag en meget stor del af pressols program.
parternes synspunkter
rathlau berg har gjort gældende at have krav på provision til og med april 2009. for så vidt
angår provision for 1. kvartal 2009, der forfaldt den 1. maj 2009, betalte pressol først efter
rathlau bergs advokats inkassobrev af 31. august 2009, og pressol betalte alene et beløb, sva-
rende til hovedstolen på 7.739,35 eur. det var nødvendigt at iværksætte inkassoprocedure.
pressols indsigelse imod berettigelsen af omkostningerne er et nyt anbringende. inkassoom-
kostningerne kan indtales som erstatningskrav og henhører ikke under sagens omkostnin-
ger.
pressols opsigelse fandt sted ved yann müllers e-mail af 8. april 2009, gentaget i pressols
brev af 17. april 2009. af opsigelsen fremgår, at pressol anså samarbejdet for sluttet pr. 30.
april. provisionsbetaling skal derfor ske på sædvanlig måde for april måned, det vil sige med
6.381,59 eur, som beløbsmæssigt er ubestridt. beløbet skal forrentes fra den 1. august 2009,
jf. handelsagentlovens § 12, hvorefter det skulle have været betalt senest med udgangen af
juli måned.
det må anses for at være væsentlig misligholdelse fra pressols side, at man opsagde rathlau
berg uden at indrømme rathlau berg det korrekte opsigelsesvarsel. pressol har senere er-
kendt, at rathlau berg havde krav på et opsigelsesvarsel på 6 måneder, som det følger af
handelsagentlovens § 22, stk. 1. det korrekte opsigelsesvarsel udløb med udgangen af okto-
ber 2009, svarende til løbende måned plus 6 måneder. hvis en agenturgiver af forretnings-
mæssige årsager ønsker at skille sig af med en agent, må en opsigelse ske med lovmæssigt
varsel. rathlau berg har krav på erstatning for opsigelsesperioden på 6 måneder, opgjort på
grundlag af gennemsnitlig provision for de forudgående 12 måneder, fratrukket de revi-
                                                 - 14 -
sorattesterede omkostninger, omregnet til ca. 2.750 eur, som må lægges til grund. dette
svarer til 18.644,59 eur. hvis beregningsgrundlaget havde været samme halvår i 2008, hav-
de erstatningskravet været større. der er med det sparede omkostningsbeløb foretaget de
fradrag i erstatningskravet, som kan komme på tale. at rathlau berg efter niels henrik kri-
stensens forklaring efter opsigelsen havde stigende indtægter på sine øvrige, eksisterende
agenturer, giver ikke grundlag for at fratrække noget beløb, da der ikke er tale om væsent-
lige beløb. at rathlau berg har søgt samarbejde i nye agenturer, har ikke afspejlet sig i øgede
indtægter i 2009. det tager tid at opbygge nye agenturer.
rathlau berg har endvidere krav på efterprovision i henhold til handelsagentlovens § 10, stk.
2. provisionskravet angår, indenfor en rimelig tidshorisont, de ordrer, som kn beholderfa-
brik efter agenturforholdets ophør placerede hos pressol. det kan uden videre lægges til
grund, at det var rathlau berg, som skabte kunden, kn beholderfabrik, hvis første ordre hos
pressol daterer sig til den 2. april 2009. det var utroligt illoyalt af pressol at undlade at ori-
entere rathlau berg om afgivne ordrer og at tilbageholde fakturaer. pressol har herved væ-
sentligt misligholdt agenturforholdet. kn beholderfabrik er i dag en meget stor forhandler af
pressols varer med et årligt indkøb på ca. 200.000 eur. efterprovisonskravet på 7.275 eur
vedrører også chr. c. grene, men da der ikke har været nysalg til denne virksomhed i peri-
oden efter opsigelsen, samler opmærksomheden sig alene om kn beholderfabrik. der skal
ifølge retspraksis ikke meget til at anse en indsats fra en agent for provisionsgivende. det
skal ved vurderingen af, om der kan tilkendes efterprovision, ikke komme rathlau berg til
last, at man får erstatning for mistet opsigelsesvarsel.
for så vidt angår erstatning for mistet goodwill gøres det gældende, at rathlau berg har krav
på en maksimal erstatning, jf. handelsagentlovens §§ 25 og 26. samarbejdet mellem parterne
har varet i 42 år, og det er rathlau berg, som har skaffet alle pressols kunder i danmark.
længden af samarbejdsforholdet spiller efter retspraksis en meget betydelig rolle. pressol
har ikke bestridt, at rathlau berg har skaffet pressol betydelige fordele, men har anført, at
rathlau berg har været passiv. dette er ganske udokumenteret. det er ligeledes udokumen-
teret og har tillige formodningen imod sig, at rathlau berg ikke skulle havde det fornødne
produktkendskab. rathlau berg har i realiteten sørget for en væsentlig omsætningsfremgang
                                                - 15 -
for 2009, og det kan ikke komme rathlau berg til skade, at pressol – efter at have afskåret
rathlau berg fra kundekontakt – ikke selv følger ordentligt op på eksisterende kundefor-
hold. den fortsatte fordel, som pressol har af kundeforhold, som er skabt ved rathlau bergs
indsats, overstiger langt størrelsen af rathlau bergs godtgørelseskrav. det krævede maksi-
mumskrav på 37.629,98 eur er væsentligt mindre end værdien af pressols fortsatte fordel.
intet taler for, at rathlau berg har misligholdt aftalen. det forholder sig omvendt. der blev
pludselig skabt en direkte kontakt mellem kn beholderfabrik og pressol, og man så fordelen
ved ikke at have rathlau berg med i denne kontakt. dette er illoyal adfærd og en klar mis-
ligholdelse i forhold til rathlau berg. al tale om omsætningsnedgang hos rathlau berg klin-
ger hult. der er tale om efterrationaliseringer. det er først i forbindelse med opsigelsen, at
der kom utilfredse meldinger fra pressol.
pressol har anført, at rathlau bergs krav på inkassoomkostninger ikke kan anses for en del af
påstanden i sagen, men at beløbet som et udenretligt omkostningskrav må indgå i rettens
sagsomkostningsafgørelse. der kan ikke både opkræves inkassogebyr og inkassoomkostnin-
ger.
pressol anerkender at skulle betale 6.381,59 eur som provision for april 2009. det gøres
gældende, at beløbet skal fratrækkes i rathlau bergs erstatningskrav for manglende opsigel-
sesvarsel.
pressol bestrider ikke, at rathlau berg blev opsagt med for kort varsel, og at rathlau berg
burde have været opsagt med et varsel, svarende til løbende måned plus 6 måneder til ud-
gangen af oktober 2009. rathlau bergs erstatningskrav for denne periode må – om muligt –
basere sig på pressols faktiske omsætning med fradrag af rathlau bergs sparede generalom-
kostninger. den faktiske omsætning for perioden 9. april til 31. oktober 2009 var 260.133,64
eur, som det fremgår af bilag e, svarende til et provisionskrav på 26.013,32 eur. herfra
skal efter pressols opfattelse fratrækkes provisionsbeløbet for april, 6.381,59 eur og endvi-
dere det sparede generalomkostningsbeløb på 2.750 eur, hvilket giver et erstatningskrav på
16.882 eur. efter pressols opfattelse skal dette beløb imidlertid yderligere reduceres under
hensyn til, at det, da beløbet må anses for at være meget beskedent, må antages, at de spa-
                                                 - 16 -
rede generalomkostninger er højere end de 2.750 eur. rathlau berg har endvidere ikke do-
kumenteret at have udfoldet rimelige bestræbelser med henblik på at generere yderligere
indtægter. det fremgik dog af niels henrik kristensens forklaring, at det var lykkedes at øge
indtægterne fra de bestående agenturer, og disse indtægter må på skønsmæssigt grundlag
fradrages i kravet, som ikke skal overstige rathlau bergs faktiske tab i perioden.
det gøres gældende, at der ikke er plads til et efterprovisionskrav. der har ikke været salg til
hverken sanistål eller chr. c. grene. kn beholderfabriks første ordre blev afgivet den 2.
april 2009, og provisionskravet vedrørende denne ordre er dækket af de 6.381,59 eur for
april måned. ordren kan ikke også tælle med som efterprovision. et efterprovisionskrav kan
ikke baseres på summen af ordrer til pressol. det bestrides, at rathlau bergs indsats var den
væsentligste årsag til, at samarbejdet mellem pressol og kn beholderfabrik kom i hus.
det gøres gældende, at rathlau berg ikke har krav på godtgørelse for mistet goodwill og i
hvert fald ikke maksimal godtgørelse på 37.629,98 euro. ved afgørelsen af spørgsmålet om
goodwillgodtgørelse skal der efter retspraksis foretages en samlet rimelighedsvurdering og
ikke blot tages udgangspunkt i det langvarige samarbejdsforhold. der må lægges vægt på, at
rathlau bergs indsats for salg af pressols produkter har været meget begrænset, hvilket illu-
streres at det fremlagte rapporteringsskema for marts 2009, og rathlau berg har ikke efter-
kommet pressols opfordringer under sagens forberedelse til at dokumentere sine aflagte
kundebesøg i 2008 og januar og februar 2009. der kan ikke lægges vægt på niels henrik kri-
stensen forklaring om, at han kunne have udfyldt det fremlagte rapporteringsskema forkert,
og det er illustrativt, at yann müller forklarede, at han et par gange måtte rejse forgæves til
danmark. oplysningerne om de beskedne generalomkostninger peger også på en beskeden
indsats. der er i det hele rimelig grund til at antage, at rathlau berg ikke har haft det for-
nødne aktivitetsniveau til kundebesøg. det er derfor kommercielt forståeligt, at pressol som
agenturgiver fik et ønske om at afslutte samarbejdet. det har intet at gøre med at inddrage
provisionen til sig selv. når også kundeoversigten fra årene 2000 og frem tages i betragtning,
kunne det se ud, som at rathlau berg har levet ganske godt af ordrer, som kom igen og igen.
                                                 - 17 -
sø- og handelsrettens afgørelse
parterne er enige om, at rathlau berg har et udestående provisionskrav for april 2009 på
6.381,59 eur. kravet tages derfor til følge. det er endvidere ubestridt, at rathlau berg havde
krav på et opsigelsesvarsel på 6 måneder til udgangen af en kalendermåned, dvs. den 31. ok-
tober 2009, jf. handelsagentlovens § 22, stk. 1, jf. stk. 4. i sin opsigelse af rathlau berg, jf. e-
mail af den 8. april 2009, fulgt op af brev af 17. april 2009, indrømmede pressol ikke rathlau
berg dette lovmæssige opsigelsesvarsel, men angav, at ophørsdatoen for parternes samar-
bejde var den 30. april 2009. rathlau berg har derfor, hvilket er ubestridt, krav på erstatning
for det tab, som den manglende mulighed for indtjening i en opsigelsesperiode har medført.
udmålingen af erstatningen må i det hele ske skønsmæssigt og, som gjort gældende af rath-
lau berg, med udgangspunkt i de sidste 12 måneders provisionsindtægt forud for sam-
arbejdets ophør. i det på dette grundlag opgjorte beløb skal der ubestridt ske fradrag for spa-
rede omkostninger. fradraget kan under hensyn til det af rathlau berg med henvisning til
den fremlagte revisoropstilling anførte fastsættes til 2.750 eur. herefter og idet der endvi-
dere må ske fradrag med et skønsmæssigt beløb for øgede indtjeningsmuligheder på øvrige
agenturer, findes det rathlau berg tilkommende erstatningsbeløb passende at kunne be-
stemmes til 15.000 eur, i hvilket beløb der ikke skal ske fradrag for rathlau bergs provision
for april 2009.
med hensyn til rathlau bergs krav på en goodwill-godtgørelse, jf. handelsagentlovens §§ 25
og 26, må der lægges vægt på varigheden af parternes samarbejde, som på ophørstidspunk-
tet ubestridt havde bestået i 42 år, og at den eksisterende kreds af kunder, som i det hele er
tilvejebragt ved rathlau bergs indsats som agent, fortsat må antages at give pressol betyde-
lige fordele. herefter og idet de omstændigheder, som pressol har påberåbt sig, ikke findes
at give grundlag for et andet resultat, tages rathlau bergs påstand om en maksimumgodtgø-
relse på 37.629,98 eur til følge.
under de foreliggende omstændigheder, hvor rathlau berg modtager provision for april
2009 på grundlag af pressols faktiske omsætning, der tillige omfatter månedens salg til kn
beholderfabrik, og hvor rathlau berg tilkendes erstatning for perioden frem til og med ud-
gangen af oktober 2009, samt idet retten bemærker, at der ubestridt ikke har været noget ny-
                                                   - 18 -
salg til kunderne chr. c. grene og sanistål i opsigelsesperioden, finder retten ikke grundlag
for at imødekomme rathlau bergs krav om efterprovision i henhold til handelsagentlovens §
10, stk. 2.
som følge af det anførte tages rathlau bergs påstand inkl. det rente- og omkostningsbeløb på
539 eur, som kan indtales som et krav i sagen, og imod hvilket der ikke før hovedforhand-
lingen er rejst indsigelse, i det hele til følge med i alt 59.550,57 eur.
efter sagens udfald skal pressol i sagsomkostninger betale 61.460 kr. til rathlau berg, hvoraf
50.000 kr. angår rathlau bergs advokatomkostninger og 11.460 kr. delvis dækning af rathlau
bergs udgifter til retsafgift.
                                         thi kendes for ret:
pressol schmiergeräthe gmbh betaler inden 14 dage til rathlau berg & co. v/niels henrik
kristensen 59.550,57 eur med procesrente af 6.381,59 eur fra den 1. august 2009, og af
53.168,98 eur fra den 13. oktober 2009, samt inden samme frist i sagsomkostninger 61.460
kr., der forrentes efter rentelovens § 8a.
poul hartvig nielsen                   claus forum petersen               villy rasmussen
                                              udskrift
                                                   af
                            sø- & handelsrettens dombog
                                             ____________
                                                 (sign.)
                - 19 -
           ___ ___ ___
udskriftens rigtighed bekræftes
p.j.v. sø- og handelsretten, den
